***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 11-25/2021.

***Jegyzőkönyv***

***Készült***: Pápakovácsi Község Önkormányzat képviselő-testülete 2021. július 8-án 15.00 órakor megtartott nyilvános testületi üléséről.

***Az ülés helye:*** *Polgármesteri Hivatal*

Pápakovácsi Fő utca 19.

***Jelen vannak***: Burghardt Ferenc polgármester

Takács László alpolgármester

Nagy Szabolcs képviselő

Péter Zsuzsanna képviselő

Vándor Zoltán képviselő (5 fő)

Tanácskozási joggal részt vett: Kissné Szántó Mária jegyző

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 5 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. Mesevár Német Nemzetiségi Óvoda óvodavezetői pályázatáról döntés

(meghivó a jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.) Mesevár Német Nemzetiségi Óvoda óvodavezetői pályázatáról döntés**

**Előadó: Burghardt Ferenc polgármester**

**Burghardt Ferenc polgármester** szóbeli előterjesztésben elmondta, hogy a pápakovácsi Mesevár Német Nemzetiségi Óvoda óvodavezetői állására kiírt pályázatra 1 pályázat érkezett (jkv. 3. melléklete) Prémus Eszter Mária pályázott. A pályázatról az Óvodafenntartó Intézményi Társulás Társulási Tanácsa július 6-án döntött, támogatta a pályázatot. Azonban a társulási megállapodás alapján a döntés akkor lép hatályba, ha a társulás tagjai is minősített többséggel elfogadják a döntést. Javasolta Prémus Eszter Mária pályázatának elfogadását.(A képviselők a pályázó pályázati anyagát a meghívóval együtt kézhez kapták)

Kérte a hozzászólásokat.

A képviselők támogatták a pályázat elfogadását.

A polgármester kérte a képviselőket a szavazásra:

Pápakovácsi Önkormányzat Képviselő-testülete 5 igen szavazattal - ellenszavazat és tartózkodás nélkül – az alábbi határozatot hozta:

1. **38/2021. (VII.8.) KT határozat**
2. Pápakovácsi Önkormányzat Képviselő-testülete a Mesevár Német Nemzetiségi Óvoda óvodavezetői állás pályázatára érkezett Prémus Eszter Mária (Vaszar Vasút u. 1.) pályázatát támogatja, egyetért pályázó kinevezésével.

Több napirend nem volt, a képviselő-testület nyilvános ülését a polgármester 15.15 órakor bezárta.

***k.m.f.***

Burghardt Ferenc Kissné Szántó Mária

polgármester jegyző

.